# אינקובטור

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אינקובטור (Incubator) הוא שם כולל למספר מכשירים המשמשים בביולוגיה, ברפואה ובתחומים אחרים, ושתפקידם לספק תנאים אחידים של טמפרטורה ולחץ ליצורים שונים.

בניגוד למקרר, הטמפרטורה באינקובטור בדרך כלל גבוהה מטמפרטורת הסביבה.

## [עריכה] אינקובטור לתינוקות

פג ישן באינקובטור, במחלקת טיפול נמרץ בבית חולים

רוב האנשים מקשרים את המונח עם הצורה הרפואית שלו: מיכל גדול בו שומרים לעתים תינוקות שזה עתה נולדו. בדרך-כלל מדובר בפגים (תינוקות שנולדו טרם זמנם) או בתינוקות הלוקים במחלה כלשהיא. מערכת החיסון של תינוקות הינה באופן כללי חלשה למדי, והאינקובטור מונע חדירת זיהומים אליהם. לעתים מוזרם חמצן אל תוך האינקובטור בכדי לסייע לריאותיו החלשות של הרך הנולד בנשימה.

## [עריכה] אינקובטור במיקרוביולוגיה

במיקרוביולוגיה, אינקובטורים משמשים למתן תנאים אופטימליים לגדילה של מיקרואורגניזמים. חיידקים, פטריות, נגיפים ופרוטיסטים נזרעים במעבדה על מצע גידול הנמצא בצלחת או במבחנה; ליצורים שונים קיימת טמפרטורה שונה, בה גידולם הוא המהיר ביותר. ההבדל נובע מהרכב וסוג החלבונים בתא של היצור. חלבונים הינם רגישים לשינויי טמפרטורה; שינוי קיצוני עלול לגרום להרס המבנה המרחבי שלהם (דנטורציה) להפסקת פעולתם, ואם תפקידם בתא חשוב - להפסקת גדילתו או למותו. החיידק הנחקר ביותר בביולוגיה, Escherichia coli, למשל, גדל בצורה מיטבית בטמפרטורה של 44 מעלות צלזיוס.

## [עריכה] אינקובטור בזואולוגיה

בזואולוגיה (ובפרט: אורניתולוגיה) ובחקלאות משמשים אינקובטורים למתן טמפרטורה אחידה לביצי עופות, במקרה והעוף ההורה אינו נמצא. אינקובטור המשמש בתפקיד זה נקרא בעברית מדגרה (מילה זו אינה מקובלת בשני השימושים שלעיל). הדבר נעשה בשני מקרים:

- זואולוגים מוצאים לעתים ביצי עופות נטושות בטבע. היות ולעובר המתפתח בביצה אין סיכוי לשרוד מבלי שאמו תדגור על הביצה, מניחים החוקרים את הביצים באינקובטור. התהליך מבוצע בעיקר במקרים של עופות נדירים. ההדגרה המלאכותית מבוצעת לעתים קרובות בגני חיות, המצוידים לרוב באינקובטורים.
- בחקלאות משתמשים במדגרות גדולות ממדים בכדי לגרום לאלפי אפרוחים לבקוע מביציהם תוך זמן קצר. רוב החקלאים לא נוהגים להרשות לעופות (בעיקר: תרנגולים) להתרבות באופן טבעי, שכן הדבר אורך זמן רב ועלול לגרום להפסד כספי. באמצעות שליטה על הטמפרטורה המסופקת לביצים יכול החקלאי לזרז או לעכב את הבקיעה; האינקובטור מאפשר הדגרה של אלפי ביצים מבלי להזדקק להוריהם.

מקור: http://he.wikipedia.org../../../%D7%90/%D7%99/%D7%A0/%D7%90%D7%99%D7%A0%D7%A7%D7%95%D7%91%D7%98%D7%95%D7%A8.html

קטגוריות: זואולוגיה | מיקרוביולוגיה | טכנולוגיה רפואית

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Dansk
- Deutsch
- Esperanto
- Nederlands
- Polski
- Português
- Română
- Svenska